פלנסיה

פלנסיה (בספרדית: Palencia) היא עיר בספרד, בקהילה האוטונומית של קסטיליה ולאון. העיר היא בירת מחוז פלנסיה.

העיר ממוקמת בצפון-מערב חצי האי האיברי, בחציה הצפוני של הרמה הפנימית, העיר שוכנת על הגדה השמאלית של נהר קריון.

פלנסיה מהווה חלק מציר כלכלי אזורי, יחד עם הערים ויאדוליד ובורגוס. נכון לשנת 2022 מונה העירייה 76,302 תושבים.

 גאוגרפיה 
ימין|ממוזער| גבעת כריסטו דל אוטרו. על פי נתוני העיר, הפסל העצום של ישו הוא הרביעי בגודלו בעולם.
פלנסיה שוכנת בצפון הרמה הספרדית המרכזית, המסטה, באמצע עמק הנהר קריון, ליד מפגש הנהר עם נהר פיסוארגה, שזורם דרך העיר ויוצר ארבעה איונים: הגדולים בהם דוס אגואס וסוטיליו. פלנסיה ממוקמת כ-190 ק"מ צפונית למדריד, וכ-40 ק"מ צפונית לויאדוליד, בירת קסטיליה ולאון.

שתי גבעות מקיפות את העיר באזור הצפון-מזרחי שלה. על הגבעה הקרובה לעיר ניצב הפסל של ישו בגובה 30 מטר הידוע בשם Cristo del Otero, פסל ישו הרביעי בגובהו בעולם.

בתחומה של פלנסיה קיים יער המשתרע על שטח של 1,438 הקטאר, על רמה מעל העיר, המכונה בפי בני המקום "מונטה אל וייחו" ("ההר הישן"). היער הוא מקום בילוי פופולרי לבני העיר. הכפר פראדס דה מונטה, 14 ק"מ מן העיר, נמצא אף הוא בתחום הרשות.
ימין|ממוזער| שכונת סן חואנילו לאחר שלג
האקלים באזור פלנסיה הוא יבשתי ים תיכוני עם חורפים קרירים, המושפעים מגובהה של העיר מעל פני הים (749 מ') ובידודה מהשפעת אקלים ימי. החורפים מתאפיינים ברוחות קרירות, ומספר מועט של ימי שלג בחורף, עם טמפרטורות מינימום בדרך כלל מתחת ל-0° מעלות. תופעת ערפל מתרחשת לעיתים קרובות בגלל השפעת הנהר החוצה את העיר. הקיץ חם עם טמפרטורות העולה על 30° מעלות וביולי, לעיתים נדירות יכולות להגיע ל-38 מעלות. בשל גובהה של פלנסיה, הטמפרטורות הליליות נוטות להיות קרירות יותר. רמות המשקעים מתונות ומפוזרות לאורך כל השנה (למעט בחודשים יולי ואוגוסט). הקיץ והחורף הם העונות היבשות יותר, כאשר רוב המשקעים מתרחשים בסתיו ובאביב.

ממוזער|צמיד כסף, חלק מאוצר מכללת הפיליפיים בפלנסיה, שנמצא ב-1956 והכיל תכשיטי כסף וזהב, אבני טורקיז, שרשראות, צמידים, עגילים וכמות גדולה של דינרי כסף
ממוזער|פסיפס עם ראשה של מדוזה; נחשף בשנת 1869 בבתים מס' 4 ו-5 ברחוב רמירז בעיר; אצור במוזיאון הלאומי לארכאולוגיה במדריד

 אתרים מרכזיים 
שמאל|ממוזער| הקתדרלה של פלנסיה
ממוזער| גשר רומי בפלנסיה
הגשר הרומי החוצה את נהר קריון הוחלף בגשר בעל שלוש הקשתות בימי הביניים. החלק הישן של העיר נמצא על הגדה השמאלית, שכונת מגורים מודרנית נמצאת על הגדה הימנית. פיתוחה של העיר החל בהתיישבות בגדה הימנית של הנהר ומאוחר יותר, עקב הצפות תכופות, עבר לגדה השמאלית, השוכנת על קרקע גבוהה יותר.
ממוזער| הקריפטה ע"ש אנטונינוס הקדוש, קתדרלת פלנסיה

 דמוגרפיה 
אוכלוסיית פלנסיה גדלה ב-10 השנים האחרונות, מ-78,800 תושבים בשנת 1996 ל-81,552 בשנת 2011. היסטורית, העיר הייתה מוקד להגירה מחלקים אחרים של ספרד, במיוחד בין 1950 ל-1970, שנים בהן עודדו מהגרים כפריים לעבוד בפיתוח תעשייתי. למרות הגירה חיובית, בעשור השלישי למאה ה-21 יש בעיר אוכלוסייה עם שיעור פנסיונרים גבוה מהממוצע, זאת עקב הגירת צעירים למרכזים עירוניים גדולים יותר כמו ויאדוליד, מדריד או ברצלונה.

 חינוך 
שמאל|ממוזער| ספרייה בקמפוס לה יוטרה
האוניברסיטה הראשונה בספרד, ה-studium generale בפלנסיה, נוסדה על ידי אלפונסו השמיני ב-1208; אולם המוסד לא שרד זמן רב. במהלך שנות פעילותה הקצרות למדו בה המשורר מהמאה ה-13 גונזלו דה ברסאו וסנט דומיניק, מייסד המסדר הקתולי הדומיניקני. מורי האוניברסיטה בפלנסיה העדיפו לעבור לאוניברסיטת סלמנקה המשגשגת ולאוניברסיטת ויאדוליד, אולם המסדרים הדתיים החשובים ביותר נותרו בפלנסיה, תחת הבישוף של פלנסיה.

לאוניברסיטת ויאדוליד (UVA) יש קמפוס בעיר פלנסיה אשר נחנך בשנת 2002.

 תחבורה 
 ברכב 
פלנסיה מקושרת היטב לעיירות וערים אחרות בספרד בכבישים בינעירוניים וכבישים מהירים:

כבישים מהירים

A - 62 ויאדוליד / מדריד

A - 65 בנוונטה/לאון/אסטוריאס/גליסיה

A - 67 סנטאנדר

 ברכבת 
שמאל|ממוזער| רציף של תחנת הרכבת פלנסיה
בעיר תחנת רכבת ובה תנועת רכבות ערה לאור מיקומה האסטרטגי למסילות לצפון וצפון-מערב בספרד.

 תחבורה אווירית 
נמל התעופה בוויאדוליד הוא שדה התעופה הקרוב ביותר לעיר, במרחק של 45 ק"מ. משדה התעופה יוצאות טיסות יומיות לברצלונה, ולנסיה, פריז, בריסל ויעדים נוספים.

 אוטובוסים 
ממוזער| אוטובוס קו 2 בפלנסיה
בפלנסיה יש שירות אוטובוסים עירוני ובו שישה קווים. צי של 18 אוטובוסים משרת את הקווים העירוניים.

קישורים חיצוניים




 הערות שוליים 

קטגוריה:ספרד: ערים